**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO NURAŠYMO IR LIKVIDAVIMO**

2022 m. gruodžio    d. Nr. B6-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2, 6 dalimis, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4, 13.1.1 papunkčiais, atsižvelgdama į Molėtų rajono savivaldybės administracijos direktoriaus 2022 m. lapkričio 18 d. įsakymą Nr. B6-1320 „Dėl Molėtų rajono savivaldybės turto pripažinimo netinkamu (negalimu) naudoti“,

Molėtų rajono savivaldybės taryba nusprendžia:

1. Nurašyti pripažintą netinkamu (negalimu) naudoti Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą fiziškai nusidėvėjusį nekilnojamąjį turtą:
   1. inžinerinį statinį – šulinį (inventorinis Nr. 486056; registro Nr. 90/65900; unikalus Nr. 6298-0002-8056; plane pažymėta 5H0B), esantį Molėtų r. sav., Balninkuose, Gedimino g. 10. Statinio įsigijimo vertė 562,63 Eur, likutinė vertė 2022 m. gruodžio 1 d. 0,00 Eur;
   2. inžinerinį statinį – kiemo statinį – aikštelę (registro Nr. 90/6032; unikalus Nr. 6299-1003-0060), esančią Molėtų r. sav., Balninkuose, Alaušų g. 19;
   3. ūkinį pastatą (inventorinis Nr. 485044), esantį Molėtų r. sav., Suginčių sen., Skudutiškio k., Antano Kryžanausko g. 5. Pastato įsigijimo vertė 840,19 Eur, likutinė vertė 2022 m. gruodžio 1 d. 0,00 Eur.

2. Įpareigoti Molėtų rajono savivaldybės administracijos direktorių organizuoti 1 punkte nurodyto turto likvidavimą teisės aktų nustatyta tvarka.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras